આજે દેશના ઇતિહાસમાં પહેલીવાર તેવું બન્યું છે કે સુપ્રીમ કોર્ટના ચાર જજોએ એક સાથે પ્રેસવાર્તા કરી હોય. અને મુખ્ય ન્યાયાધીશના કામકાજ પર સવાલ ઊભો કર્યો હોય. આ ચાર જજોના નામ છે જસ્ટિસ ચેલમેશ્વર, જસ્ટિસ મદન લોકુર, જસ્ટિસ કુરિયન જોસેફ, જસ્ટિસ રંજન ગોગોઇ. આ જજોની પ્રેસકોન્ફન્સથી સરકારમાં ભૂકંપ સર્જાઇ ચૂક્યો છે. અને તેમની પીસી પછી તરત જ વડાપ્રધાન નરેન્દ્ર મોદીએ કાનૂન મંત્રી રવિશંકર પ્રસાદ અને રાજ્યમંત્રી પીપી ચૌધરીની આ મુદ્દે મુલાકાત કરી છે. જે બતાવે છે કે આ વાતની અસર કેટલી હદ સુધી થઇ છે. ચીફ જસ્ટિસ પછી બીજા સૌથી સિનિયર જજ જસ્ટિસ ચેલેમેશ્વરે પણ પ્રેસકોન્ફર્ન્સમાં કહ્યું છે કે સુપ્રીમ કોર્ટનું પ્રશાસન ઠીક રીતે કામ નથી કરી રહ્યું. જો આમ જ રહેશે તો લોકતંત્રિક પરિસ્થિતિ ઠીક નહીં રહે. સાથે જ તેમણે આ મુદ્દાઓ પણ પહેલા લેખિતમાં ચીફ જસ્ટિસને જણાવી હોવાની અને છતાં તે મામલે કોઇ પગલાં નથી લેવાયા તેવું આ ચારેય જજોનું કહેવું છે.